Here is a page extracted from Wikipedia that may contain CSS, HTML, and a lot of unformatted text.

Title: Lietovuos socēldemuokratu partėjė
Content: Lietovuos socēldemuokratu partėjė (LSDP, Lietuvos socialdemokratų partija) īr seniausė Lietovas puolitėnė partėjė, ikorta 1896 m. gegožė 1 d. Vėlniou. Sava veikluo ofėcēlē vaduovaunas demuokratėnė socēlėzma duoktrėna. Partėjės vaduovė īr Vilėjė Blėnkevėčiūtė. Oždrausta pri Smetuonas 1936 m., drausta ė suovietėnio čieso. Atkorta 1989 m., vuo legalėzouta 1990 m. sausė mien.

2001 m. sausė 27 d. vīkosiam LSDP Jongiamajam Sovažiavėmė LSDP sosėjongė so LDDP (ekskomunėstās).

Galėms nūkrīpis nu socēldemuokratėnės ideoluogėjės
2008 m. sausė mienesi euruoparlamentars, bovės LSDP līderis Aloīzos Sakals parašė kreipėmasi partėjės prezėdiomou. Laiškė pastebėma, ka partėjės vīkduoma puolitėka nukrīpsta nu „tradėcėnės“ socēldemuokratėnės ideuoluogėjės ė atstuovaun itakėngiausias versla stroktūras, ale ne mažas ė vėdotėnės pajamas gaunantius vėsoumenės slūksnius.

2017 m. nu LSDP atskėla dalės nariū, nuoriejė būtė koalėcėjuo so Saulė Skvernelė vīriausībė. Atskėlosė̄jė pabūdavuojė Lietovuos socēldemuokratėnė darba partėjė.

Pėrmėninkā 
Pėrmėninkā pu 1989 m.:
 Kazėmirs Antanavėčios – 1989–1991 m.
 Aloīzos Sakals – 1991–1999 m.
 Vītenis Andriokaitis – 1999–2001 m.
 Algėrds Brazauskis – 2001–2007 m.
 Gedemėns Kėrkėls – 2007–2009 m.
 Algėrds Botkevėčios – 2009–2017 m.
 Gintauts Paluckis – 2017–2021 m.
 Vilėjė Blėnkevėčiūtė – nu 2021 m.

Žīmas

Nūruodas 
Oficēlė svetainė

Lietovuos puolitėnės partėjės